

**VĀCIJAS MERINO VIETĒJĀS AITU ŠĶIRNES**

**AUDZĒŠANAS PROGRAMMA**

**2019.**

Programma precizēta 15.04.2024.

\* *programma spēkā no 18.06.2024.*

Audzēšanas programma sagatavota un apstiprināta saskaņā ar Latvijas Republikā spēkā esošiem normatīvajiem dokumentiem.

Programmu izstrādāja: Dr. agr. Genovefa Norvele, Dr agr. Daina Kairiša, Dace Bārzdiņa, Ilze Miķelsone, Harita Eglīte

**SATURS**

[Audzēšanas programmā lietoto terminu skaidrojums 4](#_Toc167896526)

[Ievads 5](#_Toc167896527)

[1. Audzēšanas programmas īstenošanas rezultāti 5](#_Toc167896528)

[2. Audzēšanas programmas virsmērķis, mērķis un uzdevumi 7](#_Toc167896529)

[2.1. Audzēšanas programmas virsmērķis 7](#_Toc167896530)

[2.2. Programmas mērķis 7](#_Toc167896531)

[2.3. Uzdevumi: 7](#_Toc167896532)

[3. Vācijas merino vietējās šķirnes aitu raksturojums 8](#_Toc167896533)

[4. Aitu identifikācijas sistēma 8](#_Toc167896534)

[5. Aitu snieguma pārbaude un ģenētiskās kvalitātes novērtēšana 9](#_Toc167896535)

[5.1. Audzēšanas metodes 9](#_Toc167896536)

[5.2. Aitu snieguma pārbaude 9](#_Toc167896537)

[5.2.1. Jēru snieguma pārbaude 9](#_Toc167896538)

[5.2.2. Vaislai audzējamo aitu un teķu snieguma pārbaude 11](#_Toc167896539)

[5.2.3. Aitu māšu snieguma pārbaude 17](#_Toc167896540)

[5.2.4. Vaislas teķu snieguma pārbaude 18](#_Toc167896541)

[6. Ciltsgrāmatas kārtošana 20](#_Toc167896542)

[7. Vaislinieka sertifikāta reģistrēšana, izsniegšana un derīguma termiņa pagarināšana 21](#_Toc167896543)

[8. Zootehniskā sertifikāta un izcelsmes apliecinājuma izsniegšanas kārtībā 21](#_Toc167896544)

[9. Audzēšanas programmas īstenošanai nepieciešamais aitu skaits 21](#_Toc167896545)

[10. Audzēšanas programmas īstenošanas ģeogrāfiskā teritorija 21](#_Toc167896546)

# **Audzēšanas programmā lietoto terminu skaidrojums**

(pamatojoties uz regulu (ES) Nr. 2016/2012)

**Audzēšanas programma** – sistemātisku darbību, tostarp vaislas dzīvnieku un to reproduktīvo produktu dokumentēšanas, selekcijas, audzēšanas un apmaiņas kopums, kas ir izstrādāts un tiek īstenots, lai saglabātu vēlamās fenotipiskās un/vai genotipiskās īpašības vaislas dzīvnieku mērķpopulācijā.

**Audzētājs** – fiziska vai juridiska persona, kas nodarbojas ar noteiktas šķirnes lauksaimniecības dzīvnieku audzēšanu, saskaņā ar audzēšanas programmu, un ir noslēgusi vienošanos ar šķirnes audzētāju biedrību.

**Ciltsdarbs** – saskaņā ar audzēšanas programmu īstenojams zootehnisko pasākumu kopums dzīvnieku ģenētisko un saimnieciski derīgo īpašību izkopšanai, kurā ietilpst pareiza uzskaite, snieguma pārbaude, izlase, atlase un ģenētiskās kvalitātes noteikšana.

**Ciltsgrāmata** – datne vai cits datu nesējs, ko uztur šķirnes dzīvnieku audzētāju biedrība un kurā ir pamatdaļa un viena vai vairākas papilddaļas tās pašas šķirnes dzīvniekiem, kuri neatbilst ierakstīšanai ciltsgrāmatas pamatdaļā.

**Pārraudzība** - process, kas nodrošina kvantitatīvus un kvalitatīvus datus par lauksaimniecības dzīvnieku un tā produktivitāti un šo datu reģistrēšanu.

**Pārraugs** - fiziska persona, kura veic pārraudzību.

**Sertificēts vaislinieks** - teķis, kurš atbilst audzēšanas programmā noteiktajiem kritērijiem, un par ko ir saņemts izmantošanas sertifikāts.

**Snieguma pārbaude -** process audzēšanas programmas īstenošanai, kas nodrošina kvantitatīvus datus par lauksaimniecības dzīvnieku, tā produktivitāti, eksterjeru, kā arī citus ģenētiskās kvalitātes noteikšanai nepieciešamos datus un šo datu reģistrēšanu.

**Šķirne** - dzīvnieku populācija, kas ir pietiekami viendabīga, lai to par atšķirīgu no citiem tās pašas sugas dzīvniekiem uzskatītu viena vai vairākas audzētāju grupas, kuras ir vienojušās minētos dzīvniekus, norādot zināmos to priekštečus, ierakstīt ciltsgrāmatās, lai atražotu to iedzimtās īpašības, audzēšanas programmā izmantojot reprodukciju, apmaiņu un selekciju.

**Šķirnes dzīvnieku audzētāju biedrība** - audzētāju apvienība, audzētāju organizācija vai publiska struktūra, kuru dalībvalsts kompetentā iestāde atzinusi nolūkam īstenot audzēšanas programmu ar tīršķirnes vaislas dzīvniekiem, kuri ierakstīti vienā vai vairākās ciltsgrāmatās, ko minētā apvienība, organizācija vai struktūra uztur vai izveido.

**Vaislas dzīvnieks –** tīršķirnes vaislas dzīvnieks, kas atbilst audzēšanas programmā norādītajām prasībām.

**Vaislas materiāls** – no vaislas dzīvniekiem mākslīgās reprodukcijas nolūkā savākta vai iegūta sperma, olšūnas vai embriji.

**Vērtētājs** - fiziska persona, kura ir saņēmusies sertifikātu un veic dažāda vecuma un dzimuma aitu vērtēšanu.

**Zootehniskais sertifikāts** – izcelsmes sertifikāts, apliecinājums vai komerciāla dokumentācija, ko par vaislas dzīvniekiem vai to reproduktīvajiem produktiem, kurā sniegta informācija par vaislas dzīvnieku vai to reproduktīvo produktu ģenētisko izcelsmi, identifikāciju un, ja pieejams, par snieguma pārbaudes vai ģenētiskās izvērtēšanas rezultātiem.

# **Ievads**

Audzēšanas programma, sagatavota Vācijas merino vietējās (turpmāk tekstā VMV) šķirnes aitu, audzēšanai Latvijas teritorijā. Vācijas merino vietējās šķirnes aitas pieder pie mātes šķirņu grupas. Aitu mātes ir piemērotas ganību sistēmai, viņām ir nesezonāla meklēšanās un labas mātes īpašības, ko raksturo pienīgums un rūpes par jaundzimušajiem jēriem. Vaislas teķi tiek izmantoti ne tikai tīraudzēšanā, bet ir pieprasīti krustošanai ar Latvijas tumšgalves šķirnes aitām, lai iegūtu kvalitatīvus kaujamos jērus. Pēc Lauksaimniecības datu centra (LDC) informācijas Latvijā uz 01.07.2018. gadu bija reģistrētas 387 tīršķirnes aitu mātes un 23 vaislas teķi.

# **Audzēšanas programmas īstenošanas rezultāti**

(no 2014. līdz 2018. gadam)

Audzēšanas programmas īstenošanas laikā ir mainījies saimniecību sastāvs. Vienā no VMV aitu šķirnes audzēšanas saimniecībām netika nodrošināta audzēšanas mērķiem atbilstoša aitu produktivitāte un tās darbība 2015. gadā tika apturēta. Otru šķirnes saimniecību 2016. gada 21. martā piemeklēja ugunsnelaime, tās laikā bojā aizgāja viss grūsno aitu māšu ganāmpulks, kopskaitā 560 dzīvnieki, tika izglābtas 53 jaunaitas un 11 vaislas teķi. Šķirnes darbs tika uzsākts no jauna, ievedot no Vācijas tīršķirnes jaunaitas un 3 vaislas teķus.

Audzēšanas programmas īstenošanā 2018. gadā piedalījās 2 aitu audzētāji:
SIA 3D development, kas atrodas Ērgļu novadā un I. Borģes p/s, kas atrodas Gulbenes novadā. Kopējais novērtēto aitu māšu skaits 235, vidējā auglība 165% (1. tab.).

1. tabula

**Aitu māšu skaits un vidējā auglība, %**

|  |  |  |
| --- | --- | --- |
| Pārraudzības gads | Šķirnes saimniecību skaits | Aitu māšu |
| skaits | vidējā auglība |
| 2013./ 2014. | 2 | 254 | 166 |
| 2014./ 2015. | 2 | 289 | 169 |
| 2015./ 2016. | 1 | - | - |
| 2016./ 2017. | 1 | 79 | 156 |
| 2017./ 2018. | 2 | 235 | 165 |

Piecu gadu pārraudzības periodā piedzimuši 1407 jēri un saglabāti 1285 jēri. (2. tab.).

1. tabula

**Jēru ieguve**

|  |  |  |  |  |  |  |
| --- | --- | --- | --- | --- | --- | --- |
| Pārraudzības gads | Kopā dzimuši, skaits | Saglabāti, skaits | Nedzīvi, skaits | Nedzīvi, % | Dzīvot nespējīgi, % | Novērtēti jēri no visiem piedzimušajiem, % |
| 2013./ 2014. | 421 | 401 | 18 | 4.3 | 0.5 | 80.8 |
| 2014./ 2015. | 507 | 461 | 44 | 8.7 | 0.4 | 81.6 |
| 2015./ 2016. | 0 | 0 | 0 | 0 | 0 | 0 |
| 2016./ 2017. | 149 | 135 | 3 | 2.0 | 7.4 | 79.2 |
| 2017./ 2018. | 330 | 288 | 10 | 3.0 | 9.7 | 87.3 |
| **Kopā** | **1407** | **1285** | **75** | **18.0** | **18.0** | – |

Visus analizētos gadus vērojama zema jēru saglabāšana, par ko liecina novērtēto jēru daļa, kas tikai pēdējā gadā ir pietuvojusies 90% robežai, konkrēti 87.3%. Nākošajā audzēšanas programmas īstenošanas periodā pastiprināti jāpievērš uzmanība jēru saglabāšanas jautājumiem.

Pozitīva tendence vērojama novērtēto jēru skaitā uz vienu aitu māti, kas ir
1.6 ar kopējo jēru dzīvmasu 70 dienu vecumā 38.3 kg (3. tab.).

1. tabula

**Jēru vērtēšanas rezultāti 70 dienu vecumā**

|  |  |  |  |
| --- | --- | --- | --- |
| Pārraudzības gads | Skaits uz 1 aitu māti | Dzīvmasa uz aitu māti, kg | Koriģēta jēru dzīvmasa, kg |
| aitām | teķiem |
| 2013./ 2014. | 1.4 | 39.7 | 23.9 | 25.3 |
| 2014./ 2015. | 1.4 | 36.8 | 23.8 | 26.0 |
| 2015./ 2016. | - | - | - | - |
| 2016./ 2017. | 1.5 | 30.5 | 20.2 | 21.3 |
| 2017./ 2018. | 1.6 | 38.3 | 23.5 | 25.1 |

No Vācijas ievestās aitas, 2017./ 2018. pārraudzības gadā atnesās otro reizi un salīdzinot ar iepriekšējo gadu, tām par 9% palielināta auglība un par 7.8 kg jēru dzīvmasa 70 dienu vecumā, rēķinot uz vienu aitu māti.

Ganāmpulki tiek paplašināti ar saimniecībās izaudzētajām jaunaitām. Audzējamo aitu dzīvmasa un vērtējums apkopoti 4. tabulā. Pirms ugunsnelaimes audzējamo aitu skaits bija pietuvojies trīssimtiem, bija novērtētas 287 aitas, no kurām 51% atbilda El klases prasībām, 44% I klases, bet 5% II klases prasībām.

1. tabula

**Audzējamo aitu skaits, dzīvmasa un ģenētiskās kvalitātes vērtējums**

|  |  |  |
| --- | --- | --- |
| Pārraudzības gads | Saimniecību skaits | Audzējamo aitu  |
| skaits | vērtējuma klase,% | vidējā dzīvmasa, kg |
| El | I | II  |
| 2013./ 2014. | 2 | 82 | 31.7 | 68.3 | 0 | 54.9 |
| 2014./ 2015. | 2 | 287 | 50.9 | 43.5 | 4.9 | 78.8 |
| 2015./ 2016. | - | - | - | - | - | - |
| 2016./ 2017. | 1 | 51 | 84.3 | 15.7 | 0.0 | 58.8 |
| 2017./ 2018. | 2 | 64 | 65.6 | 25.0 | 9.4 | 57.3 |

Pēdējā analizētajā (2017./ 2018.) pārraudzības gadā ir palielinājies I un II klases audzējamo aitu īpatsvars, attiecīgi 25% un 9.4%, kas skaidrojams ar samazinātu aitu dzīvmasu vērtēšanas laikā, vidēji 57.3 kg. Salīdzinot 4. tabulā apkopoto informāciju par audzējamo aitu dzīvmasu 2017./ 2018. pārraudzības gadā ar 3. tabulā apkopoto jēru dzīvmasu 2016./ 2017. pārraudzības gadā, varam secināt, ka tie ir savstarpēji saistīti, maza dzīvmasa jēriem – maza dzīvmasa audzējamām aitām. Nākošajā pārraudzības gadā varam prognozēt lielāku audzējamo aitu dzīvmasu, aitas 70 dienu vecumā bija par 3.3 kg smagākas, vidēji 23.5 kg.

Audzēšanai izlasīto El klases teķu skaits nav liels, piecos gados kopā 42 (5. tab.). Divus gadus nebija novērtēti audzējamie teķi, bet pēdējā pārraudzības gadā (2017./2018.) novērtēti
5 teķi, kuru vidējā dzīvmasa 77.3 kg, kas ir par 5 kg vairāk, kā citos pārraudzības gados.

1. tabula

**Audzējamo un vaislas teķu skaits un vidējā dzīvmasa vērtēšanas laikā**

|  |  |  |
| --- | --- | --- |
| Pārraudzības gads | Audzējamie teķi | Vaislas teķi |
| skaits | vidējā dzīvmasa, kg | skaits | vidējā dzīvmasa, kg |
| 2013./ 2014. | 15 | 72.2 | 7 | 120 |
| 2014./ 2015. | 22 | 72.0 | 10 | 118 |
| 2015./ 2016. | – | – | – | – |
| 2016./ 2017. | – | – | 24 | 82 |
| 2017./ 2018. | 5 | 77.3 | 10 | 111 |

Lielākais izmantoto vaislas teķu skaits reģistrēts 2016./ 2017. pārraudzības gadā – 24. Teķu vidējā dzīvmasa 82 kg ir mazākā, salīdzinot ar citos gados iegūto, to var skaidrot ar jauno vaislas teķu skaita palielinājumu. Pēdējā pārraudzības gadā vidējā teķu dzīvmasa sasniedza 111 kg, kas vēl arvien nav pietiekoša, pieauguša vaislinieka dzīvmasai būtu jāsasniedz
125 kg.

**Nākošajā audzēšanas programmas īstenošanas periodā jāpievērš uzmanība teķu izaudzēšanai.**

# **2. Audzēšanas programmas virsmērķis, mērķis un uzdevumi**

## 2.1. Audzēšanas programmas virsmērķis

Audzēt un pavairot Latvijas klimatiskajiem apstākļiem piemērotas tīršķirnes Vācijas merino vietējās šķirnes aitas.

## Programmas mērķis

Veidot auglīgus, no *Maedi -Visna* slimības brīvus, SKREPI rezistentus VMV aitu šķirnes ganāmpulkus.

## 2.3. Uzdevumi:

2.3.1. kāpināt aitu māšu auglību vidēji šķirnes populācijā līdz 180% un jēru saglabāšanu līdz 90%;

2.3.2. saīsināt starpatnešanās perioda ilgumu (izmantot aitu meklēšanās nesezonalitāti);

2.3.3. no vienas aitu mātes gadā līdz atšķiršanai izaudzēt 1.7 jērus, iegūstot 40 kg jēru dzīvmasu 70 dienu vecumā;

2.3.4. uzlabot audzējamo aitu ātraudzību un kvalitāti, sasniedzot vērtējot dzīvmasu no
60.0 līdz 65.0 kg;

2.3.5. turpināt audzējamo aitu un teķu eksterjera uzlabošanu, izmantojot eksterjera lineāro vērtēšanu;

2.3.6. nodrošināt vaislas teķu pārbaudi pēc pēcnācēju kvalitātes teķu pārbaudes stacijā un šķirnes aitu audzēšanas saimniecībās;

2.3.7. šķirnes populācijas pavairošanai izmantot augstvērtīgus, *Skrepi* rezistentus (R1), selekcijai vēlamus (R2) un tikai izņēmumu gadījumos neitrālus (R3) sertificētus vaislas teķus.

# **3.** **Vācijas merino vietējās šķirnes aitu raksturojums**

Vācijas merino vietējā aitu šķirne veidota, krustojot vietējās aitas ar Merino šķirnes teķiem, kurus Vācijā ieveda no Francijas un Spānijas. Šķirne reģistrēta 1951. gadā. Aitām spēcīga konstitūcija, garš ķermenis, labi veidots eksterjers. Dzīvnieki augstkājaini, ar garām nokarenām ausīm. Vilna balta, segmati uz galvas un kājām balti (1. att.). Aitas izturīgas, piemērotas turēšanai kalnainos apvidos. Aitu mātes pienīgas, tām ir nesezonāla meklēšanās.



1. att. Vācijas merino vietējās šķirnes aita (foto no biedrības arhīva)

VMV aitu šķirnes audzēšanas saimniecībās aitu māšu vidējā auglība ir 169%. Dažāda vecuma un dzimuma VMV aitu šķirnes produktivitātes rādītāji Latvijā apkopoti 6. tabulā.

6. tabula

**Dažāda vecuma un dzimuma VMV aitu šķirnes dzīvmasa**

|  |  |
| --- | --- |
| Grupa | Dzīvmasa, kg |
| Audzējamās aitas, vērtējot | 57.6 |
| Audzējamie teķi, vērtējot | 77.3 |
| Jēru dzīvmasa koriģēta uz 70 dienu vecumu | S | 22.9 |
| V | 24.4 |

VMV šķirnes teķu pēcnācēji kontrolnobarošanas laikā stacijā sasniedza 350 līdz 430 g lielu dzīvmasas pieaugumu diennaktī. Kaujot jērus ar 45 – 55 kg dzīvmasu, iegūts vidēji 47% kautiznākums. Liemeņa vērtējums pēc SEUROP klasifikācijas labs līdz ļoti labs, R vai R+, ar pārsvarā 2. aptaukojuma klasi.

# **4. Aitu identifikācijas sistēma**

Vienotas uzskaites sistēmas nodrošināšanai, valstī izveidots dzīvnieku reģistrs un ganāmpulku reģistrs, ko nodrošina Lauksaimniecības datu centrs (LDC).

Aitu identifikācija tiek veikta atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību.

# **5. Aitu snieguma pārbaude un ģenētiskās kvalitātes novērtēšana**

Aitām snieguma pārbaudei izmanto datus par izcelšanos, ķermeņa uzbūvi un produktivitāti. Iegūtie rezultāti tiek izteikti punktos, nosakot vērtējuma klasi: Elites (E) klase, pirmā (I) klase, otrā (II) klase, vai brāķis.

Iegūto novērtējumu izmanto ciltsdarbā mērķtiecīgai labāko dzīvnieku izlasei. Sistemātiska izlase, kas izdarīta noteiktā virzienā vairākās paaudzēs, nodrošina ganāmpulka saimnieciski derīgo īpašību izkopšanu un nostiprināšanu.

## 5.1. Audzēšanas metodes

Audzēšanas programmā izvirzīto mērķu sasniegšanai vaislas aitu audzētāji pielieto tīraudzēšanu. **Tīraudzēšana ir** audzēšanas metode, kad aitu pārošanu veic **vienas šķirnes** ietvaros un iegūst tīršķirnes aitas.

Ar tīraudzēšanu saglabā un pilnveido šķirnes aitu produktivitāti un uzbūves tipu, pasargājot to no svešu šķirņu asiņu piejaukuma. Šķirnes uzlabošanu veic mērķtiecīgas izlases un atlases ceļā. Tīršķirnē ieskaita aitas un teķus ar VMV 100% asinību, kuriem piemīt šķirnei raksturīgās īpašības.

* 1. **Aitu snieguma pārbaude**

Vaislai audzējamo jēru dzīvmasu var noteikt sertificēti pārraugi vai vērtētāji, bet jēru, audzējamo aitu un teķu eksterjeru un snieguma pārbaudi, atbilstoši VMV aitu šķirnes audzēšanas programmas prasībām, veic sertificēti vērtētāji.

LDC sagatavotajās kontroles lapās tiek fiksēti vērtēšanas rezultāti. Pēc kontroles lapu iesūtīšanas LDC, dati tiek apstrādāti un sagatavotas atskaites lapas, kurās apkopota informācija par iegūto vērtējumu, punktos, kopvērtējuma klasi un izmantošanas virzienu.

**5.2.1. Jēru snieguma pārbaude**

Jēra vērtēšanu veic 60 – 95 dienu vecumā. Vērtēšanas laikā vērtētājs vai sertificēts pārraugs nosaka jēru dzīvmasu, nosverot ar precizitāti līdz 0.1 kg. Jēru vērtēšanas datums un dzīvmasa tiek reģistrēta kontroles lapā. Vērtētājs ieraksta kontroles lapā eksterjera kļūdas vai nepilnības numuru un to izteiktību (x (kļūdas numurs)1 – vāji izteikta, x2 – vidēji izteikta,
x3 – izteikta (7. tabula)).

7. tabula

**Jēru eksterjera kļūdu un nepilnību raksturojums, numurs un izmantošanas virziens**

|  |  |  |  |  |
| --- | --- | --- | --- | --- |
| Ķermeņa daļas | Eksterjera kļūdu raksturojums | Kļūdas apzīmējums, Nr. | Brāķēt jērus atšķirot | Izmantošanas virziena noteikšana LDC |
| Galva | nepareizs sakodiens | 1 | x | K\* |
| ragi | 20 | x teķi | K |
| tumšu segmatu un ādas laukumi uz sejas un ausīm | 23 | x  | x1, x2 (V aitas), x3 (G aitas), x (K teķi) |
| Kājas | mīksti vēzīši  | 11 | x3 | x1, x2(G), x3 (K) |
| X veida kāju stāvotne | 12 | x3 | x1, x2(G), x3 (K) |
| zobenveida kāju stāvotne | 13 | x3 | x1, x2(G), x3 (K) |
| mucveida kāju stāvotne | 14 | x3 | x1, x2(G), x3 (K) |
| tumši segmati | 24 | x  | x1,x2(V aitas), x3 (G aitas), x(K teķi) |
| Vilnsega | melni, pigmentēti vilnas matiņi | 15 | x | G |
| Sēklinieki | nesimetriski, lieli vai mazi, kriptorhisms, šķelti | 18 | x teķi | K |

\*V – vaislai, G – gaļas saimniecībām; K – kaut

LDC darbinieks saņemtās kontroles lapas datus ievada datu bāzē un aprēķina sekojošus rādītājus:

1) vidējo aitu mātes auglību visā tās izmantošanas laikā (8. tab.);

2) jēra dzīvmasu, kas koriģēta uz 70 dienu vecumu (9. tab.).

1. tabula

**Aitu mātes auglība un vērtējums**

|  |  |
| --- | --- |
| Vidējā auglība izmantošanas laikā, % | Punkti |
| 180 un vairāk | 10 |
| 170-179 | 9 |
| 160-169 | 8 |
| 150-159 | 7 |
| 140-149 | 6 |
| 130-139 | 5 |
| 120-129 | 4 |
| 110-119 | 3 |
| 100-109 | 2 |

Pirmo reizi atnesoties, aitu mātes auglību novērtē izmantojot koeficientu 1.5 **(*aitu mātes auglības vērtējums: 1 jērs x 1.5 x 100= 150, vērtējums – 7 punkti).***

Vēlākās atnešanās reizēs šo koeficientu nepiemēro.

Jēru koriģētās dzīvmasas prasības un vērtējums punktos 70 dienu vecumā apkopots
9. tabulā.

1. tabula

**Jēru dzīvmasa un vērtējums 70 dienu vecumā**

|  |  |
| --- | --- |
| Punkti | Dzīvmasa, kg |
| metienā viens jērs | metienā divi jēri | metienā trīs jēri un vairāk  |
| 10 | 26.0 un vairāk | 24.0 un vairāk | 22.0 un vairāk |
| 9 | 25.0 - 25.9 | 23.0 - 23.9 | 21.0 - 21.9 |
| 8 | 24.0 - 24.9 | 22.0 - 22.9 | 20.0 - 20.9 |
| 7 | 23.0 - 23.9 | 21.0 - 21.9 | 19.0 - 19.9 |
| 6 | 22.0 - 22.9 | 20.0 - 20.9 | 18.0 - 18.9 |
| 5 | 21.0 - 21.9 | 19.0 - 19.9 | 17.0 - 17.9 |
| 4 | 20.0 - 20.9 | 18.0 - 18.9 | 16.0 - 16.9 |
| 3 | 19.0 - 19.9 | 17.0 - 17.9 | 15.0 - 15.9 |
| 2 | 18.0 - 18.9 | 16.0 - 16.9 | 14.0 - 14.9 |

Izmantojot aitu mātes auglības un jēra dzīvmasas vērtējuma rezultātus, LDC tiek aprēķināts iegūto punktu skaits un piešķirta jēra kopvērtējuma klase:

**16 un vairāk, punkti - Elites klase (ieraksts v (teķis) – V), s (aita) – V)**

**14 – 15 punkti - Pirmā klase (v - K, s - V)**

**12 – 13 punkti - Otrā klase (v - K, s - G)**

**11 punkti un mazāk - brāķis – (v - K, s - K)**

Neatkarīgi no iegūtajiem punktiem, ja eksterjera kļūdas dēļ kontroles lapā (7. tab.) veikts ieraksts K, jērs tiek brāķēts.

Audzēšanai atstāj vīriešu kārtas jērus, kuri dzimuši metienā pa divi un vēlams abi izaudzēti līdz vērtēšanai. Metienā pa trīs dzimušos teķus var atstāt vaislai izņēmuma gadījumos.

Audzēšanai var atstāt R1 genotipa teķus, kuri dzimuši pirmajās dzemdībās metienā pa vienam un to vērtējums nav mazāks par 16 punktiem.

Nākamo vaislinieku mātēm nav pieļaujami tumši segmati vai ādas laukumi uz sejas vai kājām, kā arī vēlams, lai dzemdību gaita visās atnešanās reizēs būtu atzīmēta, kā viegla (apzīmēšanas aktā izdarīts ieraksts – 1, vai apzīmējot elektroniski – dzemdības bez palīdzības).

**5.2.2. Vaislai audzējamo aitu un teķu snieguma pārbaude**

Dzīvnieka dzīvmasu, konstitūciju, vilnsegas kvalitāti, apaugumu un eksterjera lineāro vērtējumu veic 2 aitu vērtētāji, kuri izdara atbilstošus ierakstus, no LDC sagatavotajās, vaislai audzējamo dzīvnieku kontroles lapās. Attiecīgā vecuma dzīvniekus ganāmpulkā ieteicams vērtēt visus vienā laikā.

**Dzīvmasa**

Vaislai audzējamās aitas un teķus, atkārtoti vērtē 9 līdz 18 mēnešu vecumā. Aitām un teķiem jābūt atbilstoši izaudzētiem, par ko liecina sasniegtā dzīvmasa vērtēšanas reizē (10. tab.).

10. tabula

**Dzīvmasa vērtēšanas laikā un vērtējums**

|  |  |  |  |
| --- | --- | --- | --- |
| Dzimums | Vecums vērtējot, mēneši | Prasībasdzīvmasai, kg | Vērtējums 10 punktu skalā |
| Aita | 9 – 11.9 | **60** | **10** |
| **55** | **9** |
| 50 | 8 |
| 45 | 7 |
| 12 - 18 | **65** | **10** |
| **60** | **9** |
| 55 | 8 |
| 50 | 7 |
| Teķis | 9 – 11.9 | **75** | **10** |
| **70** | **9** |
| 65 | 8 |
| 60 | 7 |
| 12 - 18 | **80** | **10** |
| **75** | **9** |
| 70 | 8 |
| 65 | 7 |

**Konstitūcija**

Konstitūciju un kaulu būvi novērtē pēc kaulu uzbūves spēcīguma, eksterjera kopskata, ādas un zemādas audu attīstības. Nelielas novirzes uz rupjas konstitūcijas pusi apzīmē, pierakstot plusa (**+**) zīmi, uz smalkas konstitūcijas pusi pierakstot mīnusa (**-**) zīmi.

**K** normāla, spēcīga konstitūcija, harmoniski veidots ķermenis ar labi attīstītu, bet ne rupju kaulu būvi. Āda blīva, bieza

**KR** rupja konstitūcija, kaulu būve masīva, āda bieza, irdena

**KS** smalka konstitūcija, nepietiekami attīstīts skelets, šaura galva, tievi kāju kauli, plāna āda.

**Vilnsegas kvalitāte**

Vilnsegas kvalitāte tiek novērtēta pirms cirpšanas vai eksterjera vērtēšanas laikā, kad vilnas matiņu garums ir no 2-4 cm.

Vilnsegas vērtēšanai izmanto šādas pazīmes:

* vilnsegas biezumu;
* vilnas matiņu smalkumu (diametru);
* vilnas matiņu izlīdzinātību pēc smalkuma;
* vilnas matiņu viļņojumu;
* melno matiņu klātbūtni vilnsegā;
* tauksviedru daudzumu un krāsu.

**Vilnsegas biezums**

Biezumu nosaka vilnsegas galvenajā daļā aptaustot vilnsegu uz sāna, kā arī pēc šķirtnes platuma pie ādas.

Apzīmē šādi:

**BB** ļoti bieza vilna

**B** bieza vilna

**BR** reta vilna

**BR-** ļoti reta vilna

**Vilnas matiņu smalkums**

Vilnas smalkuma noteikšanu veic pēc acumēra, izmantojot Bradforda klasifikācijas sistēmu
(11. tabula). Nosakot vilnas smalkumu pēc Bradforda sistēmas, attiecīgas smalkuma klases ierakstus izdara ar skaitļiem, piemēram: 48., 50., 56. utt.

1. tabula

**Smalkuma klases pēc Bradforda klasifikācijas**[[1]](#footnote-1) [[2]](#footnote-2)

|  |  |
| --- | --- |
| Kvalitātes klase | Vilnas matiņu diametrs (mikronos) |
| 58 | 25.1 – 27.0 |
| 56 | 27.1 – 29.0 |
| 50 | 29.1 – 31.0 |
| 48 | 31.1 – 34.0 |
| 46 | 34.1 – 37.0 |

**Vilnas matiņu izlīdzinātība pēc smalkuma**

Nosaka vilnas matiņu smalkuma izlīdzinātību šķipsnā un uz dažādām ķermeņa daļām, sevišķi pievēršot uzmanību starpībai uz sāna un gurniem. Ja vilnas matiņu smalkuma starpība ir viena smalkuma klase, tad vilna ir izlīdzināta, ja starpība lielāka, tad vilna ir neizlīdzināta.

**I** vilnsega uz ķermeņa izlīdzināta

1. vilnsega izlīdzināta uz pleca un sāniem, bet neizlīdzināta uz gurniem vai ciskas

**NI** vilnsega neizlīdzināta (atšķiras pēc smalkuma uz pleca, sāniem, gurniem un ciskas).

**Vilnas matiņu viļņojums**

**V**  labi izteikts, normāls viļņojums no šķipsnas pamata līdz tās galam

**VL** labi izteikts, normāls viļņojums 2/3 no šķipsnas garuma

**VS** viļņojums saspiests

**VI** viļņojums izstieps jeb lēzens

**VC** viļnojums cilpveida

**Melni vilnas matiņi vilnsegā**

Vācijas merino vietējās šķirnes aitām un teķiem nav pieļaujami melni vilnas matiņi uz ķermeņa. Ja apskatot dzīvnieku, vilnsegā atrod melnus, pigmentētus matiņus, tos kontroles lapā apzīmē ar burtu “**m**” **(kļūdas kods Nr. 15)**.

**Šādām aitām ieraksts kontroles lapā – G (var izmantot ganāmpulkos gaļas jēru ieguvei) un teķiem ieraksts kontroles lapā – K (kaušanai), neatkarīgi no iegūtā vērtējuma.**

**Tauksviedri**

Aitu šķirnei atbilstošu, normālu tauksviedru daudzumu un kvalitāti apzīmē ar burtiem “**TS**”. Novirzi no normālā apzīmē ar plusu (**+**) vai mīnusu (**-**).

**TS-** tauksviedru maz.

**TS+** tauksviedru daudz.

Tauksviedru krāsas novirzes apzīmē ar burtiem: **dz** dzelteni.

*Piemērs* – **TSdz** tauksviedri dzelteni.

**Eksterjera vērtēšana**

Aitām un teķiem izmanto eksterjera lineāro vērtēšanas metodi, kas dod iespējas vērtēt pārmantotos eksterjera uzlabojumus vai nepilnības un plānot turpmāko eksterjera pazīmju uzlabošanu ganāmpulkā (2. attēls un 13. tabula).

Eksterjera lineārajā vērtēšanā pazīmes vērtē neatkarīgi vienu no otras, tās ir iedzimstošas un ekonomiski svarīgas un aprakstāmas uz lineāras skalas no 1 līdz 9.

Šķirnes aitu un teķu eksterjera vērtēšanu veic pēc cirpšanas, kad vilnas garums ir 2–4 cm.

Vērtējot ņem vērā:

1. dzimumu
2. vecumu
3. barojumu.

Eksterjeru vērtē no 4 skatupunktiem:

1. priekšpuses
2. virspuses
3. sāniem
4. aizmugures.

Audzējamo teķu un aitu eksterjera vērtēšanas sistēmā ietvertas 18 pazīmes, kuras apvienotas 3 pazīmju grupās (13. tab.):

1. Ķermenis (7 pazīmes);

2. Muskulatūra (6 pazīmes);

3. Kājas (5 pazīmes).

Aitu vai teķi ievieto nožogojumā ar cietu pamatni, lai novērtētu kāju stāvotni un gaitu. Vispirms apskata, vai nav kāda no 12. tabulā atzīmētajām eksterjera kļūdām vai nepilnībām, kuru dēļ aita vai teķis ir jābrāķē.

Vērtētājs ieraksta kontroles lapā eksterjera kļūdas vai nepilnības numuru un to izteiktību (x (kļūdas numurs)1 – vāji izteikta, x2 – vidēji izteikta, x3 – izteikta (skat. 12. tab.).

12.tabula

**Audzējamo aitu un teķu eksterjera kļūdu raksturojums, numurs un izmantošanas virziens**

|  |  |  |  |
| --- | --- | --- | --- |
| Ķermeņa daļas | Eksterjera kļūdu raksturojums | Kļūdas Nr. | Izmantošanas virziens |
| aitas | nosaka LDC | teķi | nosaka LDC |
| Galva | nepareizs sakodiens | 1 | x | K | x | K |
| ragi | 20 | ... | ... | x | K |
| tumšu segmatu un/ vai ādas laukumi uz sejas un ausīm | 23 | ... | ... | x | K |
| Skausts | šaurs, maz muskuļots | 2 | ... | ... | x3 | K |
| Krūtis | šauras, saspiestas krūtis | 3 | ... | ... | x3 | K |
| iežmauga aiz lāpstiņām | 4 | ... | ... | x3 | K |
| Mugura | ieliekta mugura | 5 | ... | ... | x3 | K |
| izliegta mugura | 6 | ... | ... | x3 | K |
| Vēders | nokāries | 7 | ... | ... | x3 | K |
| ierauts | 8 | ... | ... | x3 | K |
| Krusti | nolaideni, šauri, ķīļveida krusti | 9 | ... | ... | x3 | K |
| sašaurināta pakaļējā daļa | 10 | ... | ... | x3 | K |
| Kājas | mīksti vēzīši | 11 | x3 | K | x3 | K |
| x veida kāju stāvotne | 12 | x3 | K | x3 | K |
| zobenveida kāju stāvotne | 13 | x3 | K | x3 | K |
| mucveida kāju stāvotne | 14 | x3 | K | x3 | K |
| tumšu segmatu un/ vai ādas laukumi | 24 | ... | ... | x | K |
| Vilnsega | melni, pigmentēti vilnas matiņi | 15 | x | G | x | K |
| Sēklinieki | nesimetriski, lieli vai mazi, šķelti, kriptorhisms | 18 | ... | ... | x | K |
| Tesmenis | Nesimetrisks, vāji attīstīs | 19 | x3 | K | ... | ... |



2. att. Teķu eksterjera lineārās vērtēšanas skala (Korn S., 1992).

1. tabula

**Teķu un aitu eksterjera lineārās vērtēšanas skala**

|  |  |  |  |
| --- | --- | --- | --- |
| Pazīme | Raksturojums | Lineārais vērtējums | Raksturojums |
| **Ķermenis** |
| Lielums(skausta augstums) | Mazs | 1 – 2 – 3 – 4 – 5 – 6 – 7 – **8** – 9 | Liels |
| Kopskats | Ne-proporcionāls | 1 – 2 – 3 – 4 – 5 – 6 – 7 – 8 – **9** | Proporcionāls |
| Krūšu platums | Šaurs | 1 – 2 – 3 – 4 – 5 – 6 – 7 – 8 – **9** | Plats |
| Ķermeņa dziļums | Mazs | 1 – 2 – 3 – 4 – 5 – 6 – 7 – **8** – 9 | Dziļš |
| Mugurkauls | Ieliekts | 1 – 2 – 3 – 4 – **5** – 6 – 7 – 8 – 9 | Izliekts |
| Krustu slīpums | Pacelts | 1 – 2 – 3 – 4 – **5** – 6 – 7 – 8 – 9 | Nolaists |
| Sēklinieki | Mīksti | 1 – 2 - 3 – 4 – **5** – 6 – 7 – 8 – 9 | Cieti |
| Tesmenis | Neattīstīts | 1 – 2 - 3 – 4 – 5 – 6 – 7 – 8 – **9** | Labi attīstīts |
| **Muskulatūras attīstība** |
| Krustu garums | Īss | 1 – 2 – 3 – 4 – 5 – 6 – 7 – 8 **– 9** | Garš |
| Krustu platums | Šaurs | 1 – 2 – 3 – 4 – 5 – 6 – 7 – 8 **– 9** | Plats |
| Augšstilbu platums | Šaurs | 1 – 2 – 3 – 4 – 5 – 6 – 7 – 8 **– 9** | Plats |
| Augšstilbu piepildījums | Nepiepildīti | 1 – 2 – 3 – 4 – 5 – 6 – 7 – 8 **– 9** | Piepildīti |
| Augšstilbu dziļums | Sekls | 1 – 2 – 3 – 4 – 5 – 6 – 7 – 8 **– 9** | Dziļš |
| Augšstilbu muskuļi | Īsi | 1 – 2 – 3 – 4 – 5 – 6 – 7 – 8 **– 9** | Gari |
| **Kājas** |
| Pakaļkājas (sānskatā) | Taisnas | 1 – 2 – 3 – 4 – **5** – 6 – 7 – 8 – 9 | Zobenveida |
| Pakaļkājas (no aizmugures) | X-veida | 1 – 2 – 3 – 4 – **5** – 6 – 7 – 8 – 9 | Mucveida |
| Priekškājas | Satuvinātas | 1 – 2 – 3 – 4 – **5** – 6 – 7 – 8 – 9 | Izvērstas |
| Vēzīšu slīpums | Slīps | 1 – 2 – 3 – 4 – 5 – 6 – 7 – 8 – 9 | Stāvs |
| Kaulu kvalitāte (priekškājas tievākajā vietā) | Smalki | 1 – 2 – 3 – 4 – **5** – 6 – 7 – 8 – 9 | Rupji |

**Audzējamo aitu un teķu ģenētiskā kvalitāte un norāde par turpmāko izmantošanu**

LDC darbinieks, saņemtās kontroles lapas datus par dzīvmasu, vilnas kvalitāti un eksterjera novērtējumu, ievada datu bāzē.

Izmantojot atsevišķo pazīmju kvalitātes vērtējumu:

1) jēra vērtējums 70 dienu vecumā;

2) dzīvmasa (10. tab.),

tiek noteikta kopvērtējuma klase un izmantošanas virziens, kas tiek atspoguļots LDC izveidotajās atskaites lapās (14. tab.).

1. tabula

**Audzējamo aitu un teķu kopvērtējums**

|  |  |  |
| --- | --- | --- |
| Punkti | Klase | Izmantošanas virziens |
| aita | teķis |
| 24.0 – 30.0 | E | V | V |
| 21.0 – 23.0 | I | V | G |
| Līdz 20.0 | II | K | K |

Vaislai audzējamo teķu kopējais vērtējums nedrīkst būt mazāks par **24 punktiem**, vērtējums 70 dienu vecumā ne mazāks par 16 punktiem, dzīvmasa vērtējot, ne mazāk par
8 punktiem.

Vaislai audzējamo aitu vērtējums nedrīkst būt mazāks par **21 punktu**, vērtējums
70 dienu vecumā ne mazāks par 14 punktiem, dzīvmasa vērtējot, ne mazāk par 7 punktiem.

Vaislas aitu ganāmpulka paplašināšanai vai atjaunošanai izmanto Elites klases *Skrepi* rezistentus (R1) un selekcijai vēlamus (R2), bet izņēmumu gadījumos neitrāla genotipa (R3), zināmas izcelsmes (vēlams ar DNS testu apstiprinātu) pārbaudes teķus un Elites vai I klases *Skrepi* rezistentas (R1), selekcijai vēlamas (R2) vai neitrāla genotipa (R3), zināmas izcelsmes audzējamās aitas.

**5.2.3. Aitu māšu snieguma pārbaude**

Pēc dzimušo jēru reģistrācijas un ierakstiem kontroles lapās, LDC aitu mātes katru gadu novērtē pēc šādām pazīmēm:

1. auglība (15. tabula);
2. jēru dzīvmasa 70 dienu vecumā (16. tabula).

Aitu mātes auglību aprēķina izmantojot ciltskartītē ierakstītos atnešanās datus:

|  |  |  |  |
| --- | --- | --- | --- |
| 04/ | 03/ | 07/ | 06 |
| aitu mātes vecums, gadi | atnešanās reizes | dzimušo jēru skaits | atšķirto jēru skaits |

15. tabula

**Aitu mātes auglības vērtējums**

|  |  |
| --- | --- |
| Vidējā auglība izmantošanas laikā, % | Punkti |
| 180 un vairāk | 10 |
| 170 - 179 | 9 |
| 160 - 169 | 8 |
| 150 - 159 | 7 |
| 140 - 149 | 6 |
| 130 - 139 | 5 |
| 120 - 129 | 4 |
| 110 - 119 | 3 |
| 100 - 109 | 2 |

Pirmo reizi atnesoties, aitu mātes auglību novērtē izmantojot koeficientu 1.5 (*aitu mātes auglības vērtējums: 1 jērs x 1.5x 100= 150, vērtējums – 7 punkti).*

Nākošajās atnešanās reizēs koeficientu nepiemēro!

1. tabula

**Jēru dzīvmasa un vērtējums 70 dienu vecumā**

|  |  |
| --- | --- |
| Punkti | Dzīvmasa, kg |
| metienā viens jērs | metienā divi jēri | metienā trīs jēri un vairāk  |
| 10 | 26.0 un vairāk | 24.0 un vairāk | 22.0 un vairāk |
| 9 | 25.0 - 25.9 | 23.0 - 23.9 | 21.0 - 21.9 |
| 8 | 24.0 - 24.9 | 22.0 - 22.9 | 20.0 - 20.9 |
| 7 | 23.0 - 23.9 | 21.0 - 21.9 | 19.0 - 19.9 |
| 6 | 22.0 - 22.9 | 20.0 - 20.9 | 18.0 - 18.9 |
| 5 | 21.0 - 21.9 | 19.0 - 19.9 | 17.0 - 17.9 |
| 4 | 20.0 - 20.9 | 18.0 - 18.9 | 16.0 - 16.9 |
| 3 | 19.0 - 19.9 | 17.0 - 17.9 | 15.0 - 15.9 |
| 2 | 18.0 - 18.9 | 16.0 - 16.9 | 14.0 - 14.9 |

Vērtējot aitu māti pēc jēru dzīvmasas 70 dienu vecumā, nosaka iegūtos punktus katram jēram atsevišķi un tad aprēķina vidējo.

Pēc iegūtā kopējā punktu skaita aitu mātēm nosaka ģenētisko kvalitāti un norāda tālākās izmantošanas virzienu:

Pēc iegūtā kopējā punktu skaita aitu mātes iedala klasēs:

16 un vairāk, punkti- E klase, atskaites lapā ieraksts V;

14.0 – 15.9 punkti –1. klase–V;

12.0–13.9 punkti – 2. klase – V, ja pirmo reizi iegūts 2. klases vērtējums, bet vecāku un vecvecāku auglība gan mātes, gan tēva pusē ir vismaz 160%;

12.0 – 13.9 punkti – 2. klase– G, ja aitu māte atkārtoti ieguvusi 2. klases vērtējumu;

Līdz 11.9 punkti –brāķis - K.

E klases aitu mātes, kuras ieguvušas vismaz 18 punktus, tiek ieskaitītas ciltskodola grupā un ciltskartītē atzīmētas ar ierakstu C.

Pēc E klases rezultātu ieguves aitu mātes vērtējumu (nepiemērojot pirmo reizi aitām atnesoties auglības noteikšanai plānoto koeficientu), arī tā pasliktināšanās gadījumā, vairs nemaina!

**5.2.4. Vaislas teķu snieguma pārbaude**

Vaislas teķu novērtēšanu LDC veic pēc vērtējuma, kas iegūts kā vaislas prasībām atbilstošu jēru skaits izteikts procentos no visu vērtēto jēru skaita (17. tab.), kā arī pēc jēru ieguves uz vienu atnesušos aitu māti (18. tab.).

17. tabula

**Teķu novērtēšana pēc vaislas prasībām atbilstošo jēru daļas no vērtētajiem**

|  |  |
| --- | --- |
| Punkti | Vaislas jēri no vērtētajiem, % |
| 10 | 65.0 un vairāk |
| 9 | 60.0 – 64.9 |
| 8 | 55.0 – 59.9 |
| 7 | 50.0 – 54.9 |
| 6 | 45.0 – 49.9 |
| 5 | 40.0 – 44.9 |

18. tabula

**Vaislas teķu vērtējums pēc jēru ieguves uz vienu atnesušos aitu māti**

**(**lecinātas ar vērtējamo vaislas teķi)

|  |  |
| --- | --- |
| Punkti | Jēru ieguve |
| 10 | 1.80 un vairāk |
| 9 | 1.70 – 1.79 |
| 8 | 1.60 – 1.69 |
| 7\* | 1.50 - 1.59 |
| 6 | 1.40 – 1.49 |
| 5 | 1.30 – 1.39 |
| 4 | 1.20 – 1.29 |
| 3 | 1.10 – 1.19 |
| 2 | 1.00 – 1.09 |

\*Ja vaislas teķim lecināšanai izveidota grupa no audzējamām aitām (100%) un pēc atnešanās datiem vidējā jēru ieguve ir mazāka par 1.5 jēriem, jēru ieguves novērtēšanai izmanto koeficientu 1.5 un vērtējums – 7 punkti (18. tab.).

Vaislas teķu snieguma pārbaudē iegūto vērtējumu pēc vaislas prasībām atbilstošo jēru īpatsvara un jēru ieguves uz aitu māti apvieno kopvērtējumā (19. tab.).

19. tabula

**Vaislas teķu snieguma kopvērtējums (I)**

|  |  |
| --- | --- |
| Punkti | Snieguma pārbaudes rezultāts, klase |
| 16.0 un vairāk | E (atskaites lapā ieraksts V) |
| Līdz 15.0 | brāķis (atskaites lapā ieraksts K) |

Teķiem, no kuriem pārraudzības gadā nav iegūti pēcnācēji, bet viņi jau ir vērtēti, saglabā iepriekšējo vērtējumu.

Pārbaudes teķa statusu var saglabāt 2 pārraudzības gadus, ja teķi izmanto kā rezerves teķi.

Vaislas teķim, kurš ir novērtēts pēc pēcnācēju ieguves (vaislas prasībām atbilstošie un uz aitu māti iegūtie jēri) un ir uzņemts ciltsgrāmatas A1 pamatdaļā, iegūtais E klases vērtējums nodrošina tā izmantošanu vaislai, neatkarīgi no turpmākā snieguma pārbaudē iegūtā vērtējuma. Iegūtā E klase norāda uz vaislas teķa ģenētisko potenciālu.

Vaislas teķiem, kuri ir, vai turpmāk tiks, pārbaudīti pēc pēcnācēju nobarošanas rezultātiem vaislas teķu pārbaudes stacijā, no 2024. gada snieguma pārbaudē iekļaus arī pēcnācēju kontrolnobarošanas laikā iegūto dzīvmasas pieaugumu diennaktī (20. tab.). To veiks biedrības “Latvijas Aitu audzētāju asociācija” ciltsdarba speciālisti.

20. tabula

**Vaislas teķu vērtējums pēc pēcnācēju kontrolnobarošanas rezultātiem, punkti**

|  |  |
| --- | --- |
| Vērtējums, punkti | Jēru dzīvmasas pieaugums diennaktī, g |
| 10 | 450 un vairāk |
| 9 | 400–449 |
| 8 | 350–399 |
| **7** | **300–349** |
| 6 | 250–299 |
| 5 | Līdz 249 |

Vaislas teķi, kura pēcnācēji nav sasnieguši 300 g dzīvmasas pieaugumu diennaktī pārbauda atkārtoti un neatbilstoša vērtējuma gadījumā, izbrāķē.

Turpmākai izmantošanai tiks ieteikti vaislas teķi, kuru pēcnācēju kontrolnobarošanas rezultātu novērtējumā ir iegūti vismaz 7 punkti.

Vaislas teķu snieguma kopvērtējums pēc pēcnācēju ieguves un pēcnācēju kontrolnobarošanas rezultātiem apskatāms 21. tabulā.

21. tabula

**Vaislas teķu snieguma kopvērtējums (II)**

|  |  |
| --- | --- |
| Punkti | Snieguma pārbaudes rezultāts, klase |
| 23.0 un vairāk | E (atskaites lapā ieraksts V) |
| 21.0 - 22.0 | I (atskaites lapā ieraksts G, izmantojams gaļas jēru ieguvei) |
| Līdz 20.0  | brāķis (atskaites lapā ieraksts K) |

Vaislas teķim, kura kopvērtējums sasniedz 23 un vairāk punktus, no kuriem vismaz
8 punkti iegūti par pēcnācēju kontrolnobarošanas rezultātiem, biedrība piešķir uzlabotāja statusu. Biedrība pārraudzības gada beigās iesniedz LDC iesniegumu par vaislas teķu papildus vērtējumu pēc pēcnācēju kontrolnobarošanas rezultātiem, norādot, kuriem cilts dokumentā (ciltskartīte) ir jāpievieno lielais burts U.

# **6. Ciltsgrāmatas kārtošana**

 Ciltsgrāmata ir informācijas krājums par aitu un teķu izcelšanos, produktivitāti un ciltsvērtību. Ciltsgrāmatā ieraksta novērtētus vaislas dzīvniekus ar šķirnei atbilstošu zināmu izcelsmi un eksterjeru.

Ciltsgrāmatu kārto šķirnes aitu audzētāju biedrība.

Ciltsgrāmatu izmanto:

1. ciltsdarba analīzei;
2. labāko dzīvnieku izlasei un pāru atlasei;
3. turpmāko ciltsdarba uzdevumu noteikšanai.

Ciltsgrāmatai ir divas daļas, pamatdaļa - A un papilddaļa – B.

Pamatdaļā uzņem visus dzīvos dzīvniekus, kuriem ir šķirnei atbilstoša izcelsme trīs priekšteču paaudzēs.[[3]](#footnote-3) Ciltsgrāmatas pamatdaļā uzņem arī dzīvnieka vecākus un vecvecākus, kas var būt arī likvidēti vai krituši.

Ciltsgrāmatas pamatdaļa ir sadalīta divās klasēs, A1 un A2.

A1 klasē ieraksta dzīvniekus ar atbilstošu izcelsmi un audzēšanas programmas prasībām atbilstošu produktivitāti (22. tabula). Ciltsgrāmatas A1 klasē var ierakstīt aitu mātes pēc pirmās atnešanās, ja metienā piedzimuši divi, vai vairāk jēru.

22. tabula

**Šķirnes aitu un teķu minimālās produktivitātes pazīmes ierakstīšanai ciltsgrāmatas A1 klasē**

|  |  |  |
| --- | --- | --- |
| Produktivitātes pazīmes | Teķi | Aitas |
| Jēri ieguve no vienas mātes | 1.6 | x |
| Auglība | x | 160 |
| Kopvērtējuma klase | E | E vai I |
| Skrepi genotips | R1, R2 | R1, R2 |

Pamatdaļas A2 klasē ieraksta jērus, audzējamās aitas un teķus, aitu mātes un vaislas teķus, kuriem ir atbilstoša izcelsme un ir veikta snieguma pārbaude. A2 klases dzīvnieki var tikt uzņemti A1 klasē, pēc tam, kad sasniegti 22. tabulā uzrādītie produktivitātes rādītāji.

Ar zootehnisko sertifikātu no ārvalstīm ievestie šķirnes dzīvnieki tiek uzņemti ciltsgrāmatas pamatdaļā (A) ar zināmu izcelsmi divās priekšteču paaudzēs.

Sieviešu dzimtas pēcnācēji var tikt uzņemti ciltsgrāmatas pamatdaļā (A), ja tēvs, tēva tēvs un mātes tēvs ir uzņemti tās pašās šķirnes ciltsgrāmatas pamatdaļā (A), bet māte un mātes māte ir uzņemtas tās pašas šķirnes ciltsgrāmatas papilddaļā (B).

Ciltsgrāmatas papilddaļā (B) uzņem VMV šķirnes aitas ar izcelsmes apliecinājumu un šķirnei atbilstošu izcelsmi trīs priekšteču paaudzēs un šķirnei atbilstošu vizuālo izskatu.

# **7. Vaislinieka sertifikāta reģistrēšana, izsniegšana un derīguma termiņa pagarināšana**

Vaislinieka sertifikātus reģistrē un izsniedz šķirnes aitu audzētāju biedrība. Novērtētam teķim, kas ir ierakstīts ciltsgrāmatas pamatdaļā (A), tiek reģistrēts pārbaudes sertifikāts līdz 1 gadam, kura laikā tiek iegūts novērtējums. Aitu audzētājs vaislinieka sertifikāta saņemšanai biedrībai iesniedz iesniegumu, kurā norāda vaislas teķu identitātes numuru.

Lai pagarinātu sertifikāta derīguma termiņu, audzētājs ne vēlāk kā 30 dienas pirms sertifikāta derīguma termiņa beigām iesniedz biedrībai:

1) iesniegumu vaislinieka sertifikāta pagarināšanai;

2) Maedi-Visna izmeklējuma rezultātus, ja vaislinieks nav no M3 statusa novietnes.

Biedrība mēneša laikā pēc iesnieguma saņemšanas izvērtē dokumentus un reģistrē vaislinieka sertifikātu, vai paziņo par atteikumu.

Ja vaislinieka novērtējums atbilst VMV aitu šķirnes audzēšanas programmā noteiktajām prasībām, sertifikāta derīguma termiņš tiek pagarināts uz 5 gadiem, saglabājot pirmo reizi izsniegtā sertifikāta kārtas numuru. Biedrība LDC datu bāzē reģistrē informāciju par sertificētajiem vaisliniekiem, un sertificēto vaislas materiālu.

Pēc audzētāja pieprasījuma biedrība 10 dienu laikā izsniedz vaislinieka vai vaislas materiāla sertifikātu dokumenta formā.

LDC nodrošina publisku informācijas pieejamību par sertificēto vaislinieku vai sertificēta vaislas materiāla izcelsmi un ģenētisko kvalitāti.

# **8**. **Zootehniskā sertifikāta un izcelsmes apliecinājuma izsniegšanas kārtībā**

Zootehnisko sertifikātu sagatavo biedrība, visu vecumu un dzimumu aitām, kas ir uzņemtas ciltsgrāmatas pamatdaļā (A).

Ja dzīvnieks ir uzņemts ciltsgrāmatā, vaislas dzīvnieku apritei Latvijas teritorijā, zootehniskais sertifikāts nav nepieciešams.

Zootehniskā sertifikāta saņemšanai audzētājs iesniedz biedrībai pieteikumu, kurā norāda vaislas aitu identitātes numuru. Biedrība pārbauda iesniegtās informācijas atbilstību un mēneša laikā pieņem lēmumu par zootehniskā sertifikāta izsniegšanu.

Izcelsmes apliecinājums tiek sagatavots visu vecumu un dzimumu aitām, kuras nevar uzņemt ciltsgrāmatas pamatdaļā. Apliecinājuma saņemšanai audzētājs iesniedz biedrībai pieteikumu, kurā norāda aitas identitātes numuru.

Biedrība mēneša laikā pārbauda informācijas atbilstību un izsniedz apliecinājumu. Ja izcelsmes apliecinājumu nevar izsniegt, biedrība rakstiski norāda atteikuma iemeslus.

# **9. Audzēšanas programmas īstenošanai nepieciešamais aitu skaits**

Audzēšanas programmas īstenošanai nepieciešamais ciltsgrāmatas pamatdaļā (A) ierakstīto vai ierakstīšanai atbilstošu aitu māšu skaits ir vismaz 150 un 5 vaislas teķi, paredzot, ka vienā ganāmpulkā ir ne mazāk kā 30 šķirnes aitu mātes un vismaz viens tīršķirnes vaislas teķis.

# **10. Audzēšanas programmas īstenošanas ģeogrāfiskā teritorija**

Sagatavoto audzēšanas programmu īsteno Latvijas Republikas teritorijā.

1. Wool Grading. From: Rodney Kott, Extension Sheep Specialist. Eytest Limited. [Tiešsaiste] [skatīts 2023. gada 7. jūl.] Pieejams: https://www.eytest.com/ey31f1.html [↑](#footnote-ref-1)
2. The Mysteries of Bradford and Micron Counts. ParadiseFibers.com. [Tiešsaiste] [skatīts 2023. gada 7. jūl.] Pieejams: https://blog.paradisefibers.com/the-mysteries-of-bradford-and-micron-counts/ [↑](#footnote-ref-2)
3. Liellopu, cūku, aitu, kazu un zirgu šķirņu ciltsgrāmatas un krustojuma cūku ciltsreģistra kārtošanas noteikumi. *Latvijas Republikas tiesību akti*. [Tiešsaiste] [skatīts 2023. gada 6 jūl.] Pieejams: https://likumi.lv/ta/id/305240-liellopu-cuku-aitu-kazu-un-zirgu-skirnu-ciltsgramatas-un- [↑](#footnote-ref-3)